Heidi Iivari

Heidi Iivari (õieti Heidi Sanna Maarika Iivari; sündinud 10. aprillil 1974Lausela OÜ ja Heidi Iivari E-äriregistris. Vaadatud 02.06.2025. Espoos) on soome päritolu luuletaja, tõlkija,  kultuurikorraldaja ja kirjanduskoolitaja, kes alates 2006. aastast elab ja töötab Eestis.

Elukäik
Ta on lõpetanud 2001. aastal Tampere Ülikooli magistriõppes soome kirjanduse erialal.Vestluskursus veebis Soome Instituudi koduleht. Vaadatud 02.06.2025.

Heidi Iivari tutvus Eestiga sai alguse 1999. aastal, kui ta soome üliõpilasena tuli Tamperest vahetusüliõpilaseks Tartu ÜlikooliMargit Veromann. Soomlanna Heidi Iivari tõid Tartusse sisetunne ja maagia. Supilinna Tirin, 20.04.2015. ja hakkas eesti-soome kultuurisuhtluse vallas tegutsema Tartus Tampere majas. 2006. aastast elab ta püsivalt Eestis, kus on õpetanud soome keelt, tõlkinud ilukirjandust ja korraldanud kirjandusüritusi.Janno Zõbin. Heidi Iivari: Olen elutervel moel rahul sellega, et olen soomlane Tartu Postimees, 03.06.2020. 

Aastatel 2006–2011 ja 2020–2022 töötas ta Tartus Soome Instituudis.Janno Zõbin. Heidi Iivari: Olen elutervel moel rahul sellega, et olen soomlane Tartu Postimees, 03.06.2020. 2014–2017 töötas ta Tartu Ülikooli maailma keelte ja kultuuride kolledžis soome keele õpetajana ning kirjandusfestivali "Luulesõit" pressiesindajana.Margit Veromann. Soomlanna Heidi Iivari tõid Tartusse sisetunne ja maagia. Supilinna Tirin, 20.04.2015. Soome keelt on ta õpetanud ka Tartu Rahvaülikoolis.Vestluskursus veebis Soome Instituudi koduleht. Vaadatud 02.06.2025.

Loominguline tegevus
Enda luulet hakkas ta kultuuriüritustel esitama ja tutvustama alates 2018. aastast. 2020. aastal sai ta kolmanda koha Eesti Luuleprõmmu finaalis ja esindas Tartut UNESCO kirjanduslinnade Slam-O-Visioni lavaluulevõistlusel. Iivari luulet on tõlgitud inglise, hispaania, prantsuse, läti ja võru keelde ning tema tekste saab lugeda eesti ja soome keeles veebiantoloogias "Viron runokartta" ja antoloogias "Sinisild/Sinisilta" (2020).Heidi Iivari tutvustus Prima Vista kodulehel. September 2021.

Teosed
Luulekogud
Iivarilt on 2026. aasta jaanuari seisuga ilmunud kaks luulekogu, mille eripära on kakskeelsus:
 Heidi Iivari. "Tarton sarjarakastaja = Tartu sariarmastaja". Vantaa, Enostone 2021; 2. trükk 2023. 151 lk.
 Heidi Iivari. "Meidän suvun miehet = Meie suguvõsa mehed". Vantaa, Enostone 2024. 123 lk.

Tõlgitud raamatuid
 Elke Unt. "Kirkonrotta Luterius ja ystävät". Tartu, Elke Unt 2016.
 Kätlin Vainola, Ulla Saar. "Mistä on pienet virolaiset tehty?". Tallinn, Eesti Instituut 2017.
 Paša Matšinov. "Leninin valssi". Vantaa, Enostone 2023.
 Mudlum. "Tätini Ellen". Vantaa, Enostone 2023; 2. trükk 2024.
 Maimu Berg. "Stalin Tallinnassa. Valitut novellit." Vantaa, Enostone 2025. 


Viited

Välislingid
 Janno Zõbin. Heidi Iivari: Olen elutervel moel rahul sellega, et olen soomlane Tartu Postimees, 3. juuni 2020
 Nädala autor: Heidi Iivari (Sisaldab Heidi Iivari eestikeelseid luulenäiteid.) Tartu Linnaraamatukogu veebiblogi. 20. märts 2023
 Andra Teede. Mida nendest suguvõsalugudest ikka kirjutada? Heidi Iivari luulekogu arvustus. Sirp.ee, 8. november 2024 

Kategooria:Soome kirjanikud
Kategooria:Eesti kirjanikud
Kategooria:Eesti kultuurikorraldajad
Kategooria:Sündinud 1974